Pub (album)
Pub je prvi solo album pjevača i tekstopisca Đorđa Balaševića. Album je producirao Josip Boček, koji je odsvirao dionice na gitari. Hit-pjesma na albumu je "Ratnik paorskog srca", koja govori o seljaku koji se vraća iz Prvog svjetskog rata, a koji "nije stvoren da bude vojnik" jer "kad nije paor za soldata stvoren, volije konje i zemlju neg' ljude". "Za sve je kriv Toma Sojer" govori o trojici dječaka koji su pobjegli od kuće pod utjecajem knjige Pustolovine Toma Sawyera Marka Twaina. "Boža zvani Pub" govori o legendarnom kockaru koji je nosio nadimak Pub, po kojem je album i dobio naziv. Na albumu se nalazi i balada "Lepa protina kći", koja govori o dječačkoj ljubavi prema djevojci. Album je 1998. anketom izabran kao 66. na spisku 100 najvećih jugoslavenskih rock i pop-albuma.